Diari Oficial de la Generalitat Valenciana


Sumari del DOGV 9392, del 27-07-2022 (2022/6910)

RESOLUCIÓ de 4 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Marina Sospedra Monreal per la Generalitat. ZUD 9729/2013.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9392

Data del DOGV
:   27-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6910


Data del document
:   04-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 4 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Marina Sospedra Monreal per la Generalitat. KEM 7017/2013. [2022/6910]  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit del Servei d'Inspecció Tributària, de la defunció sense testar, l'11 de novembre de 2009, de Marina Sospedra Monreal, amb DNI: \*\*\*\*575\*\*.  
Acreditat el seu empadronament a l'Ajuntament de Castelló de la Plana, amb data 18 de setembre de 2020, la directora general del Sector Públic i Patrimoni va signar un acord d'incoació del procediment per a la declaració d'hereva abintestat a favor de la Generalitat i adjudicació dels béns i drets de l'herència de Marina Sospedra Monreal.  
  
Amb data 21 d'octubre de 2020, l'acord esmentat va ser objecte de publicació en el Diari Oficial de la Generalitat Valenciana; es va exposar en el tauler d'edictes de l'Ajuntament de València del 15 d'octubre al 16 de novembre de 2020 i en el de Castelló del 21 d'octubre al 25 de novembre de 2020.  
Investigat el cabal relicte de la causant, amb data 1 d'abril de 2022 es va traslladar a l'Advocacia General de la Generalitat la proposta d'acceptació de l'herència, i es va sol·licitar un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 11 d'abril de 2022 es rep un informe en què s'estima en la consideració jurídica tercera que si bé s'ha seguit la tramitació prevista en l'esmentat Decret 20/2019, ha d'advertir-se que el seu article 6.1 estableix que: ?El termini màxim per a la resolució del procediment serà d'un any.-; tenint en compte que l'acord d'incoació d'aquest procediment va ser en data 18 de setembre de 2020, ha transcorregut el termini fixat en aquest precepte, per la qual cosa el procediment hauria caducat.  
  
Amb data 21 d'abril de 2022 se signa per la directora general de Sector Públic i Patrimoni la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa, en data 2 de maig de 2022, se signa un acord, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Marina Sospedra Monreal, el qual es publica en el DOGV núm. 9347 de 25 de maig de 2022 i s'exposa en el tauler d'edictes de l'Ajuntament de València del 23-05-2022 al 27-06-2022 i en el de Castelló del 23-05-2022 al 22-06-2022.  
  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84.1 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
  
Primer  
Declarar la Generalitat hereva de Marina Sospedra Monreal i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
  
Béns immobles:  
· Finca de València núm. 9258, situada al c/ Palleter, núm. 63, 1r, esquerra, porta 1. Inscrita en el Registre de la Propietat de València núm. 7, foli 219, tom 423, llibre 300, a nom del Vicente Sospedra Lluch, casat amb Marina Monreal Lluerma, pares de la causant.  
Referència cadastral: 0563154OX0636Z3088LN.  
Consta escriptura pública d'acceptació de l'herència per Marina Sospedra Monreal, declarada hereua abintestat per interlocutòria del Jutjat de Primera Instància núm. 6 de València.  
· Finca núm. 54226, situada a Castelló de la Plana, partida de Fadrell, parcel·la 119 del polígon 68. Inscrita en el Registre de la Propietat núm. 2 de Castelló, tom 853, llibre 853, foli 155, a nom de la causant, titular del ple domini. Referència cadastral: 129000000006800119DA.  
·  
 Finca núm. 54754, situada a Castelló de la Plana, partida del Pinar o Estepar, parcel·la 17 del polígon 73. Inscrita en el Registre de la Propietat núm. 2 de Castelló, tom 853, llibre 853, foli 157, a nom de la causant, titular del ple domini. Referència cadastral: 129000000007300017DU.  
  
 Casa a Castelló, carrer Terol, núm. 14, privativa de la mare de la causant. Constava inscrita en el destruït Registre de la Propietat de Castelló, llibre 110, foli 35, finca núm. 11.824, sense que es practicara reinscripció tal com consta en escriptura d'acceptació de l'herència.  
  
Consultat cadastre, figura a nom de la finada.  
Referència cadastral: 2802131YK5320S0001F1.  
  
Com a béns mobles era titular dels següents comptes:  
· CaixaBank, amb els saldos següents, a data 26 de gener de 2021:  
 Compte \*\*\*\*1624: 300,85.--  
 Compte \*\*\*\*4315: 69.952,97.--  
 Compte \*\*\*\*6385: 97.896,18.--  
 Compte \*\*\*\*0318: 778,66.--  
 Compte \*\*\*\*5071: 79.592,51.--  
 Compte \*\*\*\*6851: 95.339,92.--  
 Compte \*\*\*\*5962: 54.000,00.--  
 Compte \*\*\*\*4943 d'estalvi termini, amb dues imposicions, una de 18.000.-- de data 21-01-2003 i una altra de 36.000.-- de data 01-04-2013.  
· Cajamar, titular de tres comptes, d'acord amb la documentació facilitada pel Servei d'Inspecció Tributària de la Direcció Territorial de Castelló, amb saldos a data 11 de novembre de 2009:  
 Compte \*\*\*\*9987: 9.015,18.--  
 Compte \*\*\*\*0987: 6.010,12.-  
 Compte \*\*\*\*0302: 5.063,89.--  
  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas dels béns immobles que integren el cabal relicte, procedir a alienar-los.  
  
Sisé  
Una vegada liquidada l'herència, aprovar, amb informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 4 de juliol de 2022.- La directora general del Sector Públic i Patrimoni: Isabel Castelló García.